

กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ที่ มท ๐๘16.3/ว

มีนาคม 2566

เรื่อง การประชุมซักซ้อมความเข้าใจเกี่ยวกับการรายงานผลการเรียนเฉลี่ยสะสม (GPAX) รอบ 6 ภาคเรียน   
 ประจำปีการศึกษา 2565 เข้าสู่ระบบการคัดเลือกกลางบุคคลเข้าศึกษาในสถาบันอุดมศึกษา ประจำปี  
 การศึกษา 2566 (TCAS66) ในรูปแบบการประชุมออนไลน์

เรียน ผู้ว่าราชการจังหวัด (บัญชีรายชื่อแนบท้าย)

สิ่งที่ส่งมาด้วย 1. กำหนดการประชุมซักซ้อมความเข้าใจเกี่ยวกับการรายงานผลการเรียนฯ จำนวน 1 ฉบับ

2. แบบตอบรับเข้าร่วมการประชุมซักซ้อมความเข้าใจเกี่ยวกับการรายงานผลการเรียนฯ จำนวน 1 ฉบับ

ด้วยกรมส่งเสริมการปกครองท้องถิ่นได้รับแจ้งจากสำนักงานคณะกรรมการการศึกษาขั้นพื้นฐานว่า  
ได้กำหนดจัดประชุมเพื่อซักซ้อมความเข้าใจเกี่ยวกับการรายงานผลการเรียนเฉลี่ยสะสม (GPAX) รอบ 6 ภาคเรียน ประจำปีการศึกษา 2565 เข้าสู่ระบบการคัดเลือกกลางบุคคลเข้าศึกษาในสถาบันอุดมศึกษา ประจำปีการศึกษา 2566 เพื่อให้การรายงานผลการเรียนเฉลี่ยสะสม (GPAX) ของสถานศึกษาในทุกสังกัดเป็นไปในทิศทางเดียวกัน รวมถึงแลกเปลี่ยนเรียนรู้ ปัญหาอุปสรรค และข้อเสนอแนะจากการรายงานข้อมูลรอบ 5 ภาคเรียนที่ผ่านมา

กรมส่งเสริมการปกครองท้องถิ่นพิจารณาแล้ว เพื่อให้การรายงานผลการเรียนเฉลี่ยสะสม (GPAX) รอบ 6 ภาคเรียน ประจำปีการศึกษา 2565 ของสถานศึกษาสังกัดองค์กรปกครองส่วนท้องถิ่น มีความถูกต้องครบถ้วน มีประสิทธิภาพ สามารถสรุปข้อมูลเป็นสารสนเทศในภาพรวมหรือแยกสังกัด จึงขอความร่วมมือจังหวัดแจ้งองค์กรปกครองส่วนท้องถิ่น เพื่อแจ้งสถานศึกษาในสังกัดที่มีนักเรียนสำเร็จการศึกษาระดับชั้นมัธยมศึกษาปีที่ 6 หรือเทียบเท่า (ประกาศนียบัตรวิชาชีพปีที่ 3) ในปีการศึกษา 2565 มอบหมายให้ผู้ที่ปฏิบัติหน้าที่  
นายทะเบียนของสถานศึกษาเข้าร่วมประชุมเพื่อซักซ้อมความเข้าใจเกี่ยวกับการรายงานผลการเรียนเฉลี่ยสะสม (GPAX) รอบ 6 ภาคเรียน ประจำปีการศึกษา 2565 ในวันศุกร์ที่ 10 มีนาคม 2566 เวลา 08.30 - 12.00 น. ผ่านระบบอินเทอร์เน็ต 3 ช่องทางหลัก ได้แก่ 1) [www.youtube.com/obectvonline 2](http://www.youtube.com/obectvonline%202)) [www.obectv.tv](http://www.obectv.tv) และ 3) [www.facebook.com/obectvline](http://www.facebook.com/obectvline) รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ....................................

ผอ.กศ........................................

ผอ.กง.สศ...................................

หน.ฝ.มป....................................

จนท..........................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๐๐ ต่อ ๕๓๑๓

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.เอมอร เสือจร โทร. 09-1009-1321